text: Håndboldstjerner laver turnering for udsatte børn
  30 juli 2014 kl. 08.50
  KIF Kolding København og Dansk Folkehjælp laver nu en håndboldturnering for socialt udsatte børn.
  I morgen afvikler Bo Spellerberg, Kasper Hvidt, Lasse Boesen, Lars Jørgensen, Torsten Laen og en stribe andre håndboldstjerner en håndboldturnering for 30 socialt udsatte børn fra Lolland, Falster og Sydsjælland.
  Det er et projekt med navnet Livsmester. Ambitionen er at engagere 300 børn i alderen 8-14 år over de kommende to år.
  Meningen med Livsmester-projektet er at inspirere børnene til at få sunde fritidsinteresser, styrke deres sociale kompetencer, deres indlæring og opnå anerkendelse blandt andre børn.
  Projektet hviler både på Dansk Folkehjælps omfattende erfaringer med socialt udsatte børn og dansk og svensk forskning, som dokumenterer en sammenhæng mellem fysisk aktivitet og læring.
  Børnene kommer fra familier med dårlige sociale kompetencer, dårlig økonomi, manglende netværk i lokalsamfundet og uden tradition for uddannelse, og hvor én eller begge forældre har et misbrug.
   
  I 2014 engageres 60 socialt udsatte børn til at deltage i sport. Ferieopholdet/sportscampen afvikles hos KIF i København og i Koldingi samarbejde mellem håndboldstjerner, trænere og frivillige fra DanskFolkehjælp.I løbet af 2014 og 2015 deltager håndboldstjernerne i events, foredrag,streetaktiviteter mm. rundt om i Danmark. Formål? At inspirere lokaleidrætsforeninger og sportsklubber til at engagere sig i Livsmester.
  
  